turjo4nis/wikipedia-bn-dump-20250701 huggingface dataset:
নিত্যরঞ্জন সেন

নিত্যরঞ্জন সেন (? - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩০ সালে বিপ্লবমন্ত্রে দীক্ষা নেন। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে তিনি এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।

জন্ম
নিত্যরঞ্জন সেনের জন্ম চট্টগ্রামে। তিনি চট্টগ্রাম মিউনিসিপ্যাল স্কুলের ছাত্র ছিলেন।

তথ্যসূত্র 

১৯৩৪-এ মৃত্যু
বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
চট্টগ্রাম জেলার বিপ্লবী
সূর্য সেন
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
বাঙালি বিপ্লবী
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
ব্রিটিশ ভারত দ্বারা মৃত্যুদণ্ডপ্রাপ্ত
২০শ শতাব্দীতে যুক্তরাজ্য দ্বারা মৃত্যুদণ্ড
মৃত্যুদণ্ড কার্যকর হওয়া ভারতীয় ব্যক্তি
ভারতীয় বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
মৃত্যুদণ্ড কার্যকর হওয়া বিপ্লবী
কৃষ্ণকুমার চৌধুরী

কৃষ্ণকুমার চৌধুরী (বা কৃষ্ণগোপাল চৌধুরী (আনু. ১৯১৮ - ৫ জুন, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে নিত্যরঞ্জন সেন এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হন। বিচারে দুজনেরই ফাঁসি হয়। ১৯৩৪ সনের ৫ ই জুন তারা মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।

জন্ম
কৃষ্ণকুমার চৌধুরীর (বা কৃষ্ণগোপাল চৌধুরী) জন্ম চট্টগ্রামের  কেলিশহরে। পিতা হেমেন্দ্রলাল চৌধুরী।

তথ্যসূত্র 

 

১৯১৮-এ জন্ম
১৯৩৪-এ মৃত্যু
বাংলাদেশী বিপ্লবী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
চট্টগ্রাম জেলার বিপ্লবী
পূর্ব বাংলা থেকে ভারতীয় স্বাধীনতা কর্মী
সূর্য সেন
পূর্ববঙ্গের ব্রিটিশ উপনিবেশবাদ বিরোধী বিপ্লবী
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বাঙালি বিপ্লবী
২০শ শতাব্দীতে যুক্তরাজ্য দ্বারা মৃত্যুদণ্ড
মৃত্যুদণ্ড কার্যকর হওয়া বিপ্লবী
মৃত্যুদণ্ড কার্যকর হওয়া ভারতীয় ব্যক্তি
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ফণিভূষণ নন্দী

ফণিভূষণ নন্দী (? - ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। কালারপোল যুদ্ধ এবং চট্টগ্রাম অস্ত্রাগার আক্রমণে ও জালালাবাদ পাহাড়ে ব্রিটিশ সৈন্যের সঙ্গে লড়াই করেন। আত্মগোপন কালে ৫ মে, ১৯৩০ তারিখে চট্টগ্রামের ইউরোপীয় বসতি এলাকায় আক্রমণে অংশ নেন ও পুলিসের সঙ্গে সংঘর্ষে ধরা পড়েন। বিচারে যাবজ্জীবন কারাদণ্ডে দণ্ডিত হয়ে ১৯৩২ সালে আন্দামানে নির্বাসিত হন। যক্ষ্মা রোগাক্রান্ত অবস্থায় ১৯৩৭ সনের সেপ্টেম্বর মাসে তাকে প্রথম দলের সঙ্গে ভারত ভূখণ্ডে ফিরিয়ে আনা হয়। কলকাতা আলিপুর কেন্দ্রীয় কারাগারে মারা যান।

জন্ম
ফণিভূষণ নন্দীর জন্ম চট্টগ্রামের ডেঙ্গাপাড়ায়। তিনি ছিলেন শহীদ বিপ্লবী অমরেন্দ্র নন্দীর তুতো ভাই।

চট্টগ্রাম অস্ত্রাগার লুন্ঠন মামলায় যাবজ্জীবন দণ্ডপ্রাপ্ত
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ দে এবং সুখেন্দু দস্তিদারের যাবজ্জীবন দ্বীপান্তর দণ্ড হয়।

তথ্যসূত্র 

 

১৯৩৭-এ মৃত্যু
বাংলাদেশী বিপ্লবী
ভারতবর্ষের স্বাধীনতা আন্দোলনের শহীদ
চট্টগ্রাম জেলার বিপ্লবী
পূর্ব বাংলা থেকে ভারতীয় স্বাধীনতা কর্মী
সূর্য সেন
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
লালমোহন সেন

লালমোহন সেন (১৯০৯ - ১৯৪৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। মাস্টারদা সূর্যসেনের বিপ্লবী কর্মী তিনি চট্টগ্রাম অস্ত্রাগার আক্রমণে অংশ নেন। গ্রেপ্তার হয়ে আন্দামান সেলুলার জেলে প্রেরিত হন। বিভিন্ন জেলে ১৬ বছর আবদ্ধ থেকে ১৯৪৬ সালে মুক্তি পান। এসময় নোয়াখালীতে সাম্প্রদায়িক দাঙ্গার প্রতিরোধে ও শান্তি স্থাপনের চেষ্টায় নোয়াখালীর গ্রামে গ্রামে ঘুরেছেন। সন্দ্বীপে শান্তির পক্ষে বক্তৃতা দেবার সময় তিনি নির্মমভাবে নিহত হন।

চট্টগ্রাম অস্ত্রাগার লুন্ঠন মামলায় যাবজ্জীবন দণ্ডপ্রাপ্ত
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ রায় এবং সুখেন্দু দস্তিদারের যাবজ্জীবন দ্বীপান্তর দণ্ড হয়।

তথ্যসূত্র 

১৯৪৬-এ মৃত্যু
বাংলাদেশী বিপ্লবী
ভারতবর্ষের স্বাধীনতা আন্দোলনের শহীদ
চট্টগ্রাম জেলার বিপ্লবী
ভারতীয় স্বাধীনতার বিপ্লবী আন্দোলন
পূর্ব বাংলা থেকে ভারতীয় স্বাধীনতা কর্মী
সূর্য সেন
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
২০শ শতাব্দীর ভারতীয় রাজনীতিবিদ
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় বিপ্লবী
বাঙালি ব্যক্তি
১৯০৯-এ জন্ম
সুবোধ চৌধুরী

সুবোধ চৌধুরী (১৯১৪ - ২৬ আগস্ট, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।

প্রারম্ভিক জীবন 
তার জন্ম ১৯১৪ সালে বর্ধমান জেলার কাটোয়া থানার অগ্রদ্বীপে। কাটোয়া কাশিরাম দাস বিদ্যায়তনের আবাসিক ছাত্র হিসাবে সেভেনথ ক্লাসে ভর্তি হন। বিদ্যালয়ের প্রধান শিক্ষক চণ্ডীদাস মজুমদারের প্রভাবে তার মধ্যে স্বাধীনতার আকাঙ্ক্ষা সঞ্চারিত হয়। ১৯২৫ সালের পর সুবোধ চৌধুরী চলে যান চট্টগ্রামে মামা নগেন্দ্রনাথ সর্বাধিকারীর কাছে এবং ভর্তি হন চট্টগ্রাম শহরতলী হাইস্কুলে। সেখানে ম্যাট্রিকুলেশন পরীক্ষায় উত্তীর্ণ হন এবং চট্টগ্রাম কলেজে বিজ্ঞান বিভাগে আই.এসসি-তে ভর্তি হন।

চট্টগ্রাম বিদ্রোহে 
চট্টগ্রাম কলেজ পড়ার সময় বিপ্লবী মাস্টারদা সূর্যসেন ও গণেশ ঘোষের সঙ্গে পরিচয় হয়। মাস্টারদার অনুপ্রেরণায় ‘ইন্ডিয়ান রিপাবলিকান আর্মি’র অন্যতম সদস্য হয়ে চট্টগ্রাম অস্ত্রাগার আক্রমণে জড়িয়ে পড়েন। এবং পুলিসের হাতে ধরা পড়ে তার যাবজ্জীবন দ্বীপান্তরদণ্ড হয়।

জেল জীবন 
ষোল বছর তিনি জেলজীবন যাপন করেছিলেন। আন্দামানে সেলুলার জেলে ছিলেন। জেলে এবং মূল ভূখণ্ডে আন্দোলনের ফলে গণেশ ঘোষ, অনন্ত সিংহ প্রমুখের সঙ্গে সুবোধ চৌধুরীকেও ১৯৩৮ সালে আলিপুর কেন্দ্রীয় কারাগারে ফিরিয়ে আনা হয়। শেষে ঢাকা সেন্ট্রাল জেল থেকে মুক্তি পান ১৯৪৬ সালের ৩১শে আগস্ট।।

সংসদীয় রাজনীতি 
জেল থেকে মুক্তি পেয়েই বর্ধমান জেলা কমিটির সম্পাদক নির্বাচিত হন।  ১৯৭০ পর্যন্ত এই দায়িত্ব পালন করেন। ১৯৪৯ থেকে আমৃত্যু তিনি পার্টির পশ্চিমবঙ্গ রাজ্য কমিটির সদস্য ছিলেন। ১৯৫২ সালের প্রথম সাধারণ নির্বাচনে তিনি আত্মগোপন অবস্থায় কাটোয়া কেন্দ্র থেকে বিধানসভায় নির্বাচিত হন। ১৯৫৭ সালে নির্বাচনে পরাজিত হলেও ১৯৬২ ও ১৯৬৭-এর নির্বাচনে পুনরায় বিধায়ক হন। ১৯৭০ সালে কুখ্যাত 'সাইবাড়ির হত্যাকাণ্ড মামলা'য় তাকে অন্যতম প্রধান আসামি হিসাবে জড়ান হয়, ফলে তাকে আত্মগোপন করে থাকতে হয়। আত্মগোপন করা অবস্থায় বিহারের পাটনার নিকট পার্বলপুরে হৃদরোগে আক্রান্ত হয়ে মারা যান।

তথ্যসূত্র 

১৯৭০-এ মৃত্যু
পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
বর্ধমানের বিপ্লবী
পূর্ব বর্ধমান জেলার ব্যক্তি
ভারতীয় স্বাধীনতার বিপ্লবী আন্দোলন
১৯১৪-এ জন্ম
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
ভারতের স্বাধীনতা আন্দোলন
শানে নুযূল

শানে নুযূল বলতে বুঝায় মুসলমানদের ধর্মীয় গ্রন্থ কুরআনের কোন একটি সূরা বা এর অংশবিশেষ অবতীর্ণ হওয়ার প্রেক্ষাপট বা ইতিহাসকে।

ব্যাখ্যা 
ইসলামী ইতিহাস অনুসারে কুরআন সুদীর্ঘ তেইশ বছর ধরে বিভিন্ন ঘটনা এবং অবস্থার পরিপ্রেক্ষিতে খণ্ড খণ্ড অংশে ইসলামের সর্বশেষ নবী মুহাম্মাদের নিকট অবতীর্ণ হয়; এসব ঘটনার প্রেক্ষাপট বা ইতিহাসকেই কুরআন বিষয়ক আলোচনা ও ব্যাখ্যার ক্ষেত্রে 'শানে নুযূল' হিসাবে চিহ্নিত করা হয়।

তথ্যসূত্র

বহিঃসংযোগ 

 
কুরআনের ব্যাখ্যা
এহতেশাম

আবু নূর মোহাম্মদ এহতেশামুর রহমান (১২ অক্টোবর ১৯২৭ – ১৭ ফেব্রুয়ারি ২০০২), যিনি এহতেশাম হায়দার চৌধুরী নামে অধিক পরিচিত একজন পাকিস্তানি এবং বাংলাদেশি চলচ্চিত্র পরিচালক। চলচ্চিত্র পরিবেশক হিসেবে কর্মজীবন শুরুর পর বাংলাদেশ চলচ্চিত্র উন্নয়ন সংস্থা প্রতিষ্ঠিত হলে তিনি ১৯৫৯ সালে "এ দেশ তোমার আমার" চলচ্চিত্র নির্মাণ করেন। পরবর্তী কালে তিনি রাজধানীর বুকে (১৯৬০), চকোরী (১৯৬৭), চন্দা (১৯৬২), নতুন সুর (১৯৬২), সাগর (১৯৬৫) প্রভৃতি চলচ্চিত্র নির্মাণ করেন। তিনি ২০০২ সালে মৃত্যুবরণ করেন।

জন্ম ও প্রারম্ভিক জীবন 
এহতেশাম ১৯২৭ সালের ১২ই অক্টোবর ঢাকার বংশালে জন্মগ্রহণ করেন। বাবা মোহাম্মদ ইউসুফ ছিলেন ইসলামিয়া কলেজের অধ্যাপক এবং মা মোছাম্মত কানিজ ফাতেমা ছিলেন একজন গৃহিণী। তার পিতামহ ছিলেন হাকিম হাবিবুর রহমান। তার ছোট ভাই চলচ্চিত্র পরিচালক ও প্রযোজক মুস্তাফিজ এবং শাবানা তার ভাতিজি।

এহতেশাম সেন্ট গ্রেগরি স্কুল ও পরে আরমানিটোলা স্কুলে লেখাপড়া করেন। তারপরে ভারতে সিনিয়র ক্যামব্রিজ পাস করেন। প্রথম চাকরিজীবনে তিনি জিআইপি রেলওয়েতে ট্রাফিক কন্ট্রোলার হিসেবে যোগ দেন। পরবর্তীতে কিং কমিশনে অফার পেয়ে ব্রিটিশ ভারতের সেনাবহরে ক্যাপ্টেন হিসেবে যোগ দেন।

পেশাজীবন 

এহতেশাম ১৯৫০ সালে প্রথমে চলচ্চিত্র পরিবেশক হিসেবে কর্মজীবন শুরু করেন। তিনি অনেক জনপ্রিয় অভিনেতা-অভিনেত্রীকে আবিষ্কার করেন।  ১৯৫৯ সালের ২৫শে তার প্রথম চলচ্চিত্র "এ দেশ তোমার আমার" মুক্তি পায়, যাতে তার দুই সহকারী পরিচালক ছিলেন জহির রায়হান এবং কামাল আহমেদ। এই ছবিতে প্রথম অভিনয় করেন সুভাষ দত্ত  এবং শবনম। ১৯৬০ সালে তিনি নির্মাণ করেন রাজধানীর বুকে। চলচ্চিত্রের ‘তোমারে লেগেছে এত যে ভালো’ গানটি জনপ্রিয় হয়।

তিনি উর্দুতে ব্যবসাসফল চলচ্চিত্র নির্মাণ করেন এবং স্বাধীনতার পরে বাংলায় চলচ্চিত্র নির্মাণ করেন। তিনি সফল অভিনেতা নাদিম বেগকে আবিষ্কার করেন এবং পরে তার মেয়ের সঙ্গে বিয়ে দেন। উর্দুতে তিনি পূর্ব পাকিস্তানের শিল্পীদের নিয়ে চান্দা (১৯৬২) ও চকোরী (১৯৬৭) নির্মাণ করেন। চকোরী ছবিতে নাদীম-এর অভিষেক হয় এবং শাবানার তা প্রথম উর্দু ছবি ছিল। তৎকালীন পূর্ব ও পশ্চিম পাকিস্তান দুই জায়গাতেই জনপ্রিয়তা পায় চলচ্চিত্র দুটি। সে সময় পাকিস্তানের ডন পত্রিকায় একজন চিত্রসমালোচনায় লিখেছিলেন, "সিনেমা বানানো শিখতে হলে সিনেমার তীর্থস্থান ঢাকায় যাও"।

চলচ্চিত্র তালিকা 
তার প্রযোজিত জনপ্রিয় চলচ্চিত্র রাজধানীর বুকে (১৯৬০), চকোরী (১৯৬৭), চান্দা (১৯৬২), নতুন সুর (১৯৬২), সাগর (১৯৬৫), বাংলাদেশের ২য় রঙ্গিন চলচ্চিত্র, চাঁদ আর চাঁদনি (১৯৬৮), দাগ, পীচ ঢালা পথ (১৯৭০), শক্তি ইত্যাদি।

তথ্যসূত্র

বহিঃসংযোগ 
 
 

১৯২৭-এ জন্ম
২০০২-এ মৃত্যু
বাংলাদেশী চলচ্চিত্র পরিচালক
পাকিস্তানি চলচ্চিত্র পরিচালক
ঢাকার ব্যক্তি
নিগার পুরস্কার বিজয়ী
সূরা যারিয়াত

সূরা আয-যারিয়াত (আরবি ভাষায়: الذّاريات‎) মুসলমানদের ধর্মীয় গ্রন্থ কুরআনের ৫১ তম সূরা, এর আয়াত অর্থাৎ বাক্য সংখ্যা ৬০ এবং এর রূকু তথা অনুচ্ছেদ সংখ্যা ৩। সূরা আয-যারিয়াত মক্কায় অবতীর্ণ হয়েছে।

নামকরণ 
এই সূরাটির প্রথম শব্দ وَالذَّارِيَاتِ থেকে এই সূরার নামটি গৃহীত হয়েছে; অর্থাৎ, এটি সেই সূরা যা الحجرات (‘আয-যারিয়াত’) শব্দটি দ্বারা শুরু হয়েছে।

নাযিল হওয়ার সময় ও স্থান 

বিষয়বস্তু ও বর্ণনাভঙ্গী থেকে স্পষ্ট বুঝা যায়, যে সময় নবী সাল্লাল্লাহু আলাইহি ওয়া সাল্লামের ইসলামী আন্দোলনের মোকাবিলা অস্বীকৃতি, ঠাট্রা-বিদ্রুপ ও মিথ্যা অভিযোগ আরোপের মাধ্যমে অত্যন্ত জোরে শোরেই করা হচ্ছিলো ঠিকই কিন্তু তখনো জুলুম ও নিষ্ঠুরতার যাঁতাকালে নিষ্পেষণ শুরু হয়নি, ঠিক সেই যুগে এ সূরাটি নাযিল হয়েছিলো। এ কারণে যে যুগে সূরা ক্বাফ নাযিল হয়েছিলে এটিও সে যুগের নাযিল হওয়া সূরা বলে প্রতীয়মান হয়।

বিষয়বস্তুর বিবরণ 
এর অধিকাংশটাই জুড়ে আছে আখেরাত সম্পর্কিত আলোচনা এবং শেষভাগে তাওহীদের দাওয়াত পেশ করা হয়েছে। সাথে সাথে মানুষকে এ বিষয়েও হুঁশিয়ার করে দেয়া হয়েছে যে, নবী-রসূলদের (আ) কথা না মানা এবং নিজেদের জাহেলী ধ্যান-ধারণা আঁকড়ে ধরে একগুঁয়েমী করা সেসব জাতির নিজেদের জন্যই ধ্বংসাত্মক প্রমাণিত হয়েছে যারা এ নীতি অবলম্বন করেছিলো। এ সূরার ছোট ছোট কিন্তু অত্যন্ত অর্থপূর্ণ আয়াতসমূহে আখেরাত সম্পর্কে যে কথা বলা হয়েছে তা হচ্ছে, মানব জীবনের পরিণাম ও পরিণতি সম্পর্কে মানুষ ভিন্ন ভিন্ন ও পরস্পর বিরোধী আকীদা-বিশ্বাস পোষণ করে। এটাই প্রমাণ করে যে, এসব আকীদা-বিশ্বাসের কোনটিই জ্ঞানগত ভিত্তির ওপর প্রতিষ্ঠিত নয়। প্রত্যেকেই নিজের অনুমান ও ধারণার ভিত্তিতে নিজ নিজ অবস্থানে যে মতবাদ গড়ে নিয়েছে সেটাকেই সে তার আকীদা-বিশ্বাস বানিয়ে আঁকড়ে ধরেছে। কেউ মনে করে নিয়েছে, মৃত্যুর পরে কোন জীবন হবে না। কেউ আখেরাত মানলেও জন্মান্তর বাদের ধারণাসহ মেনেছে। কেউ আখেরাতের জীবন এবং পুরস্কার ও শাস্তির কথা বিশ্বাস করলেও কর্মের প্রতিফল থেকে বাঁচার জন্য নানা রকমের সহায় ও অবলম্বন কল্পনা করে নিয়েছে। যে বিষয়ে ব্যক্তির সিদ্ধান্ত ভুল হলে তার গোটা জীবনকেই ব্যর্থ এবং চিরদিনের জন্য তার ভবিষ্যতকে ধ্বংস করে দেয় এমন একটি বড় ও সর্বাধিক গুরুত্ববহ মৌলিক বিষয়ে জ্ঞান ছাড়া শুধু অনুমান ও ধারণার ভিত্তিতে কোন আকীদা-বিশ্বাস গড়ে নেয়া একটি সর্বনাশা বোকামি ছাড়া আর কিছুই নয়। 

এরপর অতি সংক্ষিপ্তভাবে তাওহীদের দাওয়াত পেশ করে বলা হয়েছে,,, তোমাদের স্রষ্টা তোমাদেরকে অন্যদের বন্দেগী ও দাসত্বের জন্য সৃষ্টি করেননি, বরং নিজের ইবাদতের ও দাসত্বের জন্য সৃষ্টি করেছেন। তিনি তোমাদের মিথ্যা উপাস্যদের মত নন। তোমাদের মিথ্যা উপাস্যরা তোমাদের থেকে রিযিক গ্রহণ করে এবং তোমাদের সাহায্য ছাড়া তাদের প্রভুত্ব অচল। তিনি এমন উপাস্য যিনি সবার রিযিকদাতা। তিনি কারো নিকট থেকে রিযক গ্রহণের মুখাপেক্ষী নন এবং নিজ ক্ষমতাবলেই তাঁর প্রভুত্ব চলছে।

তথ্যসূত্র

বহিঃসংযোগ 
 ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।

সূরা
সুরবালা সেনগুপ্ত

সুরবালা সেনগুপ্ত (১৮৮১ - ১১ সেপ্টেম্বর, ১৯৭৩) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী নেত্রী। ১৯৩০ ও ১৯৩২ সনে আইন অমান্য আন্দোলনের সময় যথেষ্ট নির্যাতন সহ্য করেন এবং একাধিকবার কারাদণ্ড ভোগ করেন। তৎকালীন দিনাজপুর জেলার ঠাকুরগাঁও মহকুমার কংগ্রেস কমিটির সভানেত্রী এবং ঠাকুরগাঁও মহিলা সমিতির প্রতিষ্ঠাতা সভানেত্রী ছিলেন।

তথ্যসূত্র

১৮৮১-এ জন্ম
১৯৭৩-এ মৃত্যু
বাংলাদেশী বিপ্লবী
ভারতবর্ষে ব্রিটিশবিরোধী সশস্ত্র আন্দোলন
পূর্ব বাংলা থেকে ভারতীয় স্বাধীনতা কর্মী
ঠাকুরগাঁও জেলার ব্যক্তি
রাজনীতিতে ভারতীয় নারী
সুবোধ দে

সুবোধ দে (১৯১৩ - ১৫ এপ্রিল, ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। চট্টগ্রাম অস্ত্রাগার আক্রমণের সঙ্গে যুক্ত থাকার অভিযোগে তাকে গ্রেপ্তার করা হয়। কলকাতা প্রেসিডেন্সী জেলে আটক থাকাকালে মারা যান। তার জন্ম বাংলাদেশের চট্টগ্রাম জেলায়।

চট্টগ্রাম অস্ত্রাগার আক্রমণ মামলায় যাবজ্জীবন দণ্ডপ্রাপ্ত
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকিরচন্দ্র সেন, সহরাম দাস, রণধীর দাশগুপ্ত, সুবোধ রায় এবং সুখেন্দু দস্তিদার যাবজ্জীবন দ্বীপান্তর দণ্ড হয়।

তথ্যসূত্র 

১৯৪১-এ মৃত্যু
বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
চট্টগ্রাম জেলার বিপ্লবী
সূর্য সেন
বাঙালি ভারতীয় স্বাধীনতা সংগ্রামী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
২০শ শতাব্দীর ভারতীয় রাজনীতিবিদ
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
বাঙালি বিপ্লবী
সূরা তূর

সূরা আত্ব তূর (আরবি ভাষায়: الطّور ) মুসলমানদের ধর্মীয় গ্রন্থ কুরআনের ৫২ তম সূরা, এর আয়াত অর্থাৎ বাক্য সংখ্যা ৪৯ এবং এর রূকু তথা অনুচ্ছেদ সংখ্যা ২। সূরা আত্ব তূর মক্কায় অবতীর্ণ হয়েছে।

নামকরণ 
এই সূরাটির প্রথম শব্দ وَالطُّورِ থেকে এই সূরার নামটি গৃহীত হয়েছে; অর্থাৎ, যে সূরা وَالطُّورِ (‘আত্ব তূর’) শব্দটি দ্বারা শুরু হয়েছে এটি সেই সূরা।

নাযিল হওয়ার সময় ও স্থান

শানে নুযূল

বিষয়বস্তুর বিবরণ

তথ্যসূত্র

বহিঃসংযোগ 
 ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।

সূরা
মুসা
পবিত্র পর্বত
হিব্রু বাইবেলের পর্বত
নকিয়া লুমিয়া ৭১০

নকিয়া লুমিয়া ৭১০ নকিয়া দ্বারা উৎপাদিত একটি স্মার্টফোন, যা মাইক্রোসফট এর উইন্ডোজ ফোন ৭.৮ অপারেটিং সিস্টেম দ্বারা পরিচালিত হয়।

মডেলের রূপগুলো

তথ্যসূত্র

বহিঃসংযোগ 

 
 নকিয়া ডেভেলপার - বিবরণীর

নকিয়া স্মার্টফোন
উইন্ডোজ ফোন ডিভাইস
ভিডিওটেলিফোনি
বন্ধ হওয়া স্মার্টফোন
মাইক্রোসফট লুমিয়া
২০১১-এ প্রবর্তিত মোবাইল ফোন
ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন
বসন্ত বিশ্বাস

বসন্ত কুমার বিশ্বাস (৬ ফেব্রুয়ারি ১৮৯৫ ― ১১ মে ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।

প্রথম জীবন 
ছাত্রাবস্থায় তার শিক্ষক ছিলেন ক্ষীরোদচন্দ্র গাঙ্গুলি, মূলত তার প্রভাবেই বসন্ত বিপ্লবী রাজনীতিতে আকৃষ্ট হন। যুগান্তর গোষ্ঠীর কর্মী অমরেন্দ্রনাথ চট্টোপাধ্যায় এর সাথে বসন্তের পরিচয় হয় এবং সেই সূত্র ধরে ১৯১১ সালের শেষ দিকে রাসবিহারী বসুর সাথে 'বিশে দাস' ছদ্মনাম নিয়ে তিনি উত্তর ভারত চলে যান, রাসবিহারীর বৃহৎ বিপ্লব পরিকল্পনা সফল করার ব্রত নিয়ে।

হার্ডিঞ্জ হত্যা চেষ্টা ও গ্রেপ্তার 
রাসবিহারী বসুর তত্ত্বাবধানে তিনি বোমা ছোঁড়া অভ্যেস করতে থাকেন। তাঁদের লক্ষ্য ছিল বড়োলাট হার্ডিঞ্জ। এই বোমাটি বিপ্লবী রাসবিহারীর অনুরোধে তৈরি করে দিয়েছিলেন প্রবীণ বিপ্লবী মণীন্দ্রনাথ নায়েক। স্ত্রীলোকের পোশাকে লীলাবতী নাম নিয়ে বসন্ত ১৯১২ সালের ২৩ ডিসেম্বর লর্ড হার্ডিঞ্জকে শোভাযাত্রার মধ্যে বোমা মেরে আহত করেন দিল্লির রাজপথে। সরকার একমাস পরে আততায়ীকে গ্রেপ্তারের জন্য এক লক্ষ টাকা পুরস্কার ঘোষণা করে। তিনি পরিহাস করে দিল্লির জুম্মা মসজিদ থেকে এর উত্তর লেখেন। এরপর লাহোরে এসে লরেন্স গার্ডেনে পুলিস অফিসারদের নৈশ ক্লাবে বোমা ফেলার ষড়যন্ত্রে যোগ দেন। এ ব্যাপারে মাস্টার আমীর চাঁদ প্রমুখ কয়েকজন গ্রেপ্তার হলে ১৯১৪ সনে তিনি নিজগ্রামে ফিরে আসেন। ২৪ ফেব্রুয়ারি পিতৃশ্রাদ্ধের সময় নবদ্বীপ থেকে কৃষ্ণনগরে বাজার করতে এলে জ্ঞাতি-ভাই শত্রুতা করে পুলিশে খবর দেওয়ায় তিনি গ্রেপ্তার হন। ১৯১৪ সালের ২৫ মে দিল্লির দায়রা আদালতে বিচার শুরু হয়। প্রথম বিচারে মুক্তি পেলেও সরকার পক্ষের আপিলে ১০ ফেব্রুয়ারি পাঞ্জাব হাইকোর্টের রায়ে অন্যান্য তিনজনের সঙ্গে তার মৃত্যুদণ্ডের আদেশ হয় ।

বিচারে চারজনের ফাঁসি 
বড়লাট লর্ড হার্ডিঞ্জের উপর আক্রমণের নেতা ছিলেন রাসবিহারী বসু। বসন্ত বিশ্বাস বোমা নিক্ষেপ করে সুকৌশলে পলায়ন করতে পেরেছিলেন। এই মামলায় বিচারে বসন্ত বিশ্বাস ছাড়াও অপর তিনজন মাস্টার আমীর চাঁদ, অবোধ বিহারী ও বালমুকুন্দের ফাঁসির আদেশ হয়। প্রিভি কাউন্সিলে আপিল করা হলেও তা অগ্রাহ্য হয় এবং আমিরচাঁদ, অবোধ বিহারী, বালমুকুন্দর ফাঁসি হয় ৮ মে ১৯১৫ আর এদের সর্বকনিষ্ঠ বসন্তর ফাঁসি কার্যকর করা হয় ১৯১৫ সালের ১১ মে আমবালা জেলের ভেতর।

স্মৃতি

বসন্ত বিশ্বাসের জন্ম নদিয়া জেলার পোড়াগাছায়। তার পিতার নাম মতিলাল বিশ্বাস। নীল বিদ্রোহের নেতৃত্ব দানকারী প্রধান নেতা দিগম্বর বিশ্বাস তার পূর্বপুরুষ, মেজদাদু। তার স্মরণে তার বিদ্যালয় মুড়াগাছায় একটি স্মৃতিস্তম্ভ আছে যা উদ্বোধন করেন বিপ্লবী ভূপেন্দ্রনাথ দত্ত। বিপ্লবী রাসবিহারী বসু তার শিষ্য শহিদ বসন্ত বিশ্বাসের নামে জাপানের টোকিওতে আরেকটি স্মৃতিফলক প্রতিষ্ঠা করেছিলেন।

তথ্যসূত্র

১৮৯৫-এ জন্ম
১৯১৫-এ মৃত্যু
পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
নদিয়া জেলার ব্যক্তি
ভারতীয় ব্যক্তি যার মৃত্যুদণ্ড কার্যকর করা হয়েছে
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
মৃত্যুদণ্ড কার্যকর হওয়া বিপ্লবী
২০শ শতাব্দীতে যুক্তরাজ্য দ্বারা মৃত্যুদণ্ড
অনুশীলন সমিতি
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় বিপ্লবী
শান্তি ঘোষ

শান্তি ঘোষ (২২ নভেম্বর, ১৯১৬-২৭ মার্চ, ১৯৮৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম বিপ্লবী। শান্তি ঘোষ ও সুনীতি চৌধুরীকে তাদের সহপাঠী প্রফুল্লনলিনী ব্রহ্ম প্রথম বিপ্লবের পথ দেখান। কুমিল্লার জেলা ম্যাজিস্ট্রেট মি. স্টিভেন্সকে ১৯৩১ সালে ১৪ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করেন। বিচারে শান্তি ও সুনীতি চৌধুরীর দ্বীপান্তর দণ্ড হয়। তারা হাসিমুখেই কারাবরণ করেন। তিনি হিজলি বন্দি নিবাসে কিছুদিন বন্দি ছিলেন। পরে সেই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে গোপাল দেবের আন্দামানে দ্বীপান্তর দণ্ড হয়।

জন্ম
শান্তি ঘোষ ও সুনীতি চৌধুরী কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাদের জন্ম ব্রাহ্মণবাড়ীয়া জেলায়।

তথ্যসূত্র

১৯১৬-এ জন্ম
পূর্ববঙ্গে জন্ম
১৯৮৯-এ মৃত্যু
বাংলাদেশী বিপ্লবী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতীয় বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতীয় জাতীয়তাবাদী
ভারতবর্ষের স্বাধীনতা আন্দোলনের শহীদ
রাজনীতিতে বাংলাদেশী নারী
রাজনীতিতে ভারতীয় নারী
ব্রাহ্মণবাড়িয়া জেলার বিপ্লবী
যুগান্তর দল
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
২০শ শতাব্দীর ভারতীয় রাজনীতিবিদ
ভারতীয় গুপ্তঘাতক
পশ্চিমবঙ্গের ভারতীয় স্বাধীনতা কর্মী
নারী বিপ্লবী
২০শ শতাব্দীর ভারতীয় নারী রাজনীতিবিদ
পশ্চিমবঙ্গের রাজনীতিতে নারী
পশ্চিমবঙ্গের ভারতীয় জাতীয় কংগ্রেসের রাজনীতিবিদ
কলকাতার রাজনীতিবিদ
পশ্চিমবঙ্গ বিধানসভার সদস্য
ভারতীয় জাতীয়তাবাদ
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ব্রিটিশ শাসনামলে বাংলার বিপ্লবী
খুনের দায়ে দোষী সাব্যস্ত ভারতীয়
পশ্চিমবঙ্গ বিধানসভার সদস্য ১৯৬২-১৯৬৭
সুনীতি চৌধুরী

সুনীতি চৌধুরী ঘোষ (২২ মে, ১৯১৭-১২ জানুয়ারি, ১৯৮৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম নারী বিপ্লবী।

জন্ম
শান্তি ঘোষ ও সুনীতি চৌধুরী দুজনেই কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাদের জন্ম ব্রাহ্মণবাড়ীয়া জেলায়।

স্টিভেন্স হত্যা 
শান্তি ঘোষ ও সুনীতি চৌধুরীকে তাদের সহপাঠীনী প্রফুল্লনলিনী ব্রহ্ম প্রথম বিপ্লবের পথ দেখান। কুমিল্লার জেলা ম্যাজিস্ট্রেট মি. স্টিভেন্সকে ১৯৩১ সালে ১৪ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করেন। নাবালিকা এই দাবীতে বিচারে শান্তি ও সুনীতি চৌধুরীর দ্বীপান্তর দণ্ড হয়। তারা হাসিমুখে কারাবরণ করেন। যদিও মেদিনীপুর জেলে তাদের তৃতীয় শ্রেনীর কয়েদি করে রাখা হয়েছিল। তার পিতার সরকারি পেনশন বন্ধ করে দেওয়া হয়। তার পরিবারকে অবর্ণনীয় বিপর্যয়ের সম্মুখীন হতে হয়েছিল। তার দুই দাদার জেল হয়। ছোট ভাই অনাহারে ক্ষয়রোগাক্রান্ত হয়ে মারা যান। পরে এই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে গোপাল দেবের আন্দামানে দ্বীপান্তর দণ্ড হয়।

পরবর্তী জীবন
তিনি হিজলি বন্দি নিবাসে বন্দি ছিলেন। সেখান থেকে গান্ধীজির চেষ্টায় মুক্তি পান শান্তি ঘোষের সাথেই ১৯৩৯ সালে। পড়াশোনা করে এম.বি পাশ করেন এবং ডাক্তার হিসেবে জনদরদী কাজে আত্মনিয়োগ করেন। নিঃস্বার্থ ভাবে দুস্থ ও দরিদ্র মানুষের সেবা ছিল তার ব্রত। ১৯৪৭ সালে শ্রমিক নেতা প্রদ্যোত কুমার ঘোষের সাথে তার বিবাহ হয়।

মৃত্যু 
সুনীতি চৌধুরী মারা যান ১২ জানুয়ারি,  ১৯৮৮ সালে

তথ্যসূত্র

১৯১৭-এ জন্ম
পূর্ববঙ্গে জন্ম
১৯৮৮-এ মৃত্যু
বাংলাদেশী বিপ্লবী
ভারতীয় বিপ্লবী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতীয় জাতীয়তাবাদী
যুগান্তর দল
রাজনীতিতে বাংলাদেশী নারী
রাজনীতিতে ভারতীয় নারী
ব্রাহ্মণবাড়িয়া জেলার বিপ্লবী
ভারতীয় গুপ্তঘাতক
ব্রিটিশ শাসনামলে বাংলার বিপ্লবী
খুনের দায়ে দোষী সাব্যস্ত ভারতীয়
নারী বিপ্লবী
পশ্চিমবঙ্গের ভারতীয় স্বাধীনতা কর্মী
শামস তাবরিজি

শামস তাবরিজি () বা শামস আল দিন মোহাম্মদ (১১৮৫-১২৪৮) ছিলেন একজন ইরানি সুফি ব্যক্তিত্ব। তিনি বিখ্যাত মুসলিম জ্ঞান তাপস জালালউদ্দিন রুমির একজন শিক্ষক ছিলেন। শামস শব্দের অর্থ সূর্য। রুমির লেখা পড়েছে আর শামস এ তাবরিজি-এর নাম শোনেন নি এমন লোক পাওয়া মুশকিল। রুমির সবচেয়ে বড় মহাকাব্য যাকে উৎসর্গ করে লেখা তিনি শামস তাবরিজি, জালালউদ্দিন রুমির ঐশী গুরু। বলা হয়, সত্যিকারের সাধকরা কখনো সমাজের কাছে ধরা দেন না। তারা কেবল তাদের শিষ্যদের মাধ্যমে নিজেকে প্রকাশ করেন। শামস তাবরিজি কতটা প্রজ্ঞাবান এবং কিভাবে পরিপূর্ণ ভাবে স্রষ্টার সাথে লীন হয়ে যেতে পেরেছেন: সেটা দেখা যায় তার শিষ্য রুমির লেখার ভেতর দিয়ে।

শামস তাবরিজির জীবন
শামস তাবরিজি সম্পর্কে ইতিহাস বড্ড ধোঁয়াশা, বড্ড বেশি রহস্যময়। তাবরিজি এতোটাই অস্থির ছিলেন যে তাকে বলা হত "পারিন্দা' বা 'পাখি'।

কখনো কোথাও তিনি থিতু হন নি। কিভাবে কেটেছিল তার শৈশব কিভাবে তার স্রষ্টার দিকে ধাবিত হওয়া এসব সম্পর্কে শামস তাবরিজির লেখা আত্মজীবনী থেকে কিছুটা ধারণা পাওয়া যায়।

সিপাহ সালার তথ্য অনু্যায়ি, রুমির অন্তরঙ্গ বন্ধু এবং ভক্ত যার  সাথে চল্লিশ দিন অতিবাহিত করছিলেন। শাসম ইমাম আলা আল-দিন এর পুত্র ছিলেন। শামস যখন খুব ছোট তখন থেকেই তিনি আর দশ জন বাচ্চার মত ছিলেন না। বলা হয়, তিনি ছোট বেলাতেই দৈব দৃষ্টি লাভ করেন। নানা দেশে ভ্রমণ করে নানা ধর্মের সম্পর্কে জ্ঞান অর্জন করেছেন তিনি। সবশেষে তিনি ভালবাসার ৪০টি নিয়ম তৈরি করেন এবং মানব কল্যাণে আত্মনিয়োগ করেন। শামস তার গোটা জীবনই কাটিয়েছেন সৃষ্টিকর্তার প্রেমে পাগল হয়ে পথে পথে, জীবনকে সঙ্গী করে। স্বষ্টার প্রেমে মত্ত হয়ে উনি উদ্ভ্রান্তের মত ঘুরে বেড়িয়েছেন শহর থেকে শহরে আর খুঁজেছেন এমন কাউকে যাকে তিনি দিয়ে যেতে পারবেন তার সমস্ত ভাবনা, উপলব্ধি অনুধাবন। যে বুঝবে দুনিয়ার সবচেয়ে বড় প্রেম হলো স্রষ্টার জন্য প্রেমিক হওয়া। যে হবে তার যথার্থ উত্তরসূরী। নিজের অর্জিত জ্ঞান অন্যকে জানাতে তিনি মরিয়া হয়ে উঠেন এবং সপ্নের মাধ্যমে তিনি তার শিষ্যের খোঁজ পান। তিনি রুমির জীবনে বেশ প্রভাব বিস্তার করেন। তার হঠাৎ মৃত্যু রুমিকে বেশ ব্যাথিত করে। পরে রুমি তার স্মরণে Diwan-e Shams-e Tabrizi() রচনা করেন।কথিত আছে যে দামেস্ক যাওয়ার আগে শামস চল্লিশ দিন ধরে রুমিকে শিক্ষা দিয়েছেন। ধারণা করা হয় শামস ষাট বছর বয়সে কনিয়ায় গমন করেন। শামসের শৈশব কাটে ইরানের তাবরিজে, বাবা কামাল আল দীন জুমদির শিষ্য হিসেবে। রুমির সাথে দেখা হওয়ার পুর্বে শামস নানা দেশ ঘুরে বিভিন্ন ধর্ম নিয়ে গবেষণা করেছেন। তিনি মানুষের স্বপ্ন ব্যাখ্যা করতেন। অনর্থক চতুরতা, ধন-জ্ঞানের বড়াই করা ছিল তার অপছন্দ। তিনি জ্ঞানী, দরবেশদের সাথে সময় কাটাতেন। কিন্তু কখনো নিজের জ্ঞান প্রদর্শন করতেন না।

তথ্যসূত্র

বহিঃসংযোগ 
 Browne, E.G. A Literary History of Persia. Cambridge: University Press, 1929.
 Tabrizi, Shams-i. Me & Rumi: The Autobiography of Shams-i Tabrīzīi, edited by William C. Chittick. Louisville: Fons Vitae, 2004.
 Maleki, Farida. Shams-e Tabrizi: Rumi's Perfect Teacher. New Delhi: Science of the Soul Research Centre, 2011. 
 Rypka, Jan. History of Iranian Literature, edited by Karl Jahn. Dordrecht: Reidel, 1968.

১১৮৫-এ জন্ম
১২৪৮-এ মৃত্যু
সুফি
সুফি কবি
সুফিবাদ
তাবরিজের ব্যক্তি
ইরানি সুফি
জালাল উদ্দিন মুহাম্মদ রুমি
শাফিঈ ব্যক্তি